Աբգար Օրբելին ամուսնանում է իշխանական ծագում ունեցող Վարվառա Մովսեսի Արղության-Երկայնաբազուկի հետ (1857-1937): Երկայնաբազուկները սերում էին Զաքարյաններից: Ամիրսպասալար Սարգիս Զաքարյանը վրաց Գեորգի 3-րդ թագավորից ստանում է Մխագրձելի (Երկայնաբազուկ) մականունը: Զաքարյանների հետնորդները 13-րդ դարի վերջին, որպես վասալներ, հանդես են գալիս Մոնղոլիայում և անվանվում «Արգուտ» կամ «Արգուն», որը նշանակում է «պաշտպան, հենարան, թիկունք», և նույնացվում էր վրացական «Մխագրձելի»` «Երկայնաբազուկ» անվան հետ: